Pål André Helland

Pål André Helland (født 4. januar 1990) er en norsk tidligere fotballspiller. Han har spilt for Rosenborg, Byåsen, Hødd og Lillestrøm. Han vant cupen med Hødd i 2012 og har fire seriegull og tre cupgull med Rosenborg i årene 2015–2018. Han ble kåret til Årets spiller i norsk fotball av VG i 2015.


== Karriere ==


=== Rosenborg ===
Helland kom til Rosenborg fra KIL/Hemne Fotball sommeren 2006 og debuterte for Rosenborgs andrelag mot Molde Fotballklubbs andrelag like etter. I løpet av 2007-sesongen spilte Helland seg opp til å bli kaptein for Rosenborg Ballklubs andrelag. I sesongoppkjøringen foran 2008-sesongen fikk han sine første minutter for A-laget, da som midtstopper i en treningskamp mot Fotballklubben Bodø/Glimt. På slutten av sesongen scoret han sitt første A-lagsmål med et langskudd da han fikk en halvtimes spilletid mot Molde Fotballklubb i en treningskamp.
I januar 2009 ble han tatt opp i A-stallen. 10. mai 2009 fikk han sin offisielle A-lagsdebut i 1. runde i Cupen mot Gjøvik. 17. juni 2009 scoret han det siste målet da Rosenborg vant 1-7 over Strindheim 3. runde i cupen.Helland fikk sine første minutter i Tippeligaen 20. juni 2009 mot Aalesund.6. august 2009 ble han lånt ut til Ranheim Fotball. Lånet ble forlenget ut hele 2010-sesongen, men etter opprykket mistet han all tillit fra trener Per Joar Hansen. Han fikk bare to seriekamper på benken og én omgang i cupen og valgte å avbryte lånet allerede i mai 2010. Helland ble da umiddelbart en del av toppgruppa i Rosenborg, etter å ha tilhørt A-stallen før utlånet, men var ikke spilleberettiget før overgangsvindet åpnet igjen 1. august. 22. august 2010 kom han inn i kampen mot Molde i det 90. minutt.Foran sesongen 2011 ble han imidlertid igjen lånt ut til Ranheim. Han fikk bare to innhopp i 1. divisjon. Helland ble da enig med Rosenborg om å avslutte kontrakten seks siste måndener før konktrakten gikk ut.


=== Byåsen ===
2. august 2011 gikk Helland til Byåsen Toppfotball. Helland ble etter sesongen kåret til Årets spiller.


=== Hødd ===
15. november 2011 skrev Helland under for Hødd.I 2012 vant han cupfinalen med Idrettslaget Hødd.


=== Rosenborg ===
4. juni 2013 skrev han under en treårskontrakt med Rosenborg fra 1. januar med gratis overgang. 10. juli 2013 kjøpte Rosenborg fri Helland fra de 6 siste måndene av kontrakten med Hødd.17. oktober 2014 skrev han ny kontrakt med Rosenborg ut 2018.I sesongen 2015 var han med å vinne både Tippeligaen og Cupfinalen.Helland ble kåret til Årets spiller i norsk fotball av VG.29. juni 2016 skrev han ny kontrakt ut 2020 med Rosenborg.I sesongen 2016 var han med å vinne både Tippeligaen og Cupfinalen. Han scoret 3 mål i cupfinalen mot Kongsvinger.
29. mars 2017 var han med å vinne Mesterfinalen i fotball for menn 2017.I sesongen 2017 var han med å vinne Eliteserien.I sesongen 2018 var han med å vinne Eliteserien og Cupfinalen.18. februar 2020 skrev han ny kontrakt ut 2022.


=== Lillestrøm ===
20. februar 2021 skrev han en under en toårskontrakt med Lillestrøm. Hans første mål for Kanarifugla kom mot Rosenborg BK,  25. juni 2021.
9. november 2022 annonserte Helland at han ville legge opp etter endt sesong.


=== Landslaget ===
8. juni 2015 fikk han sin første landskamp for Norge mot Sverige.1. juni 2016 scoret han sitt første landslagsmål for Norge mot Island.Helland har spilt fem kamper og scoret tre mål for det norske futsallandslaget.
Han er den eneste spilleren med NFF-landskamper både i fotball og futsal.


== Referanser ==


== Eksterne lenker ==
(en) Pål André Helland – UEFA 
(en) Pål André Helland – Transfermarkt 
(en) Pål André Helland – national-football-teams.com 
(en) Pål André Helland – Soccerbase.com 
(en) Pål André Helland – FootballDatabase.eu 
(en) Pål André Helland – Soccerway 
(en) Pål André Helland – EU-Football.info 
(no) Pål André Helland – Norges Fotballforbund 
(en) Pål André Helland – FBref 
(es) Pål André Helland – as.com 
Spillerprofil Arkivert 20. desember 2016 hos Wayback Machine. på RBK.no
Spillerstatistikk på altomfotball.no
Spillerstatistikk på NIFS.no
Offisiell statistikk for Rosenborg Ballklub Pål André Helland